এর নাম গণতন্ত্র! মুখ্যমন্ত্রী হয়েছেন রেখা, কিন্তু প্রশাসনিক দায়িত্ব সামলাচ্ছেন তাঁর স্বামী, সরব অতিশী

ওয়েবডেস্ক : দিল্লির মুখ্যমন্ত্রীর পদে বসেছেন রেখা গুপ্তা (Cm Rekha Gupta)। মুখ্যমন্ত্রীর পদে বসেই আপ সরকারের বিরুদ্ধে একাধিক দুর্নীতির অভিযোগে সরব হয়েছেন তিনি। এর মধ্যে শীশমহল (Sheesh Mahal) অন্যতম। এদিকে সদ্য প্রাক্তন মুখ্যমন্ত্রী, রাজ্যের বিরোধী দলনেত্রী অতিশী (Atishi Marlena) এবার তীব্র আক্রমণ শানালেন রেখা গুপ্তার দিকে। অতিশীর বক্তব্য, মুখ্যমন্ত্রী হয়েছেন রেখা গুপ্তা, কিন্তু প্রশাসনিক সমস্ত দায়িত্বভার সামলাছেন তার স্বামী মনীশ গুপ্তা (Manish Gupta)। তার দাবির যুক্তিতে তিনি বেশ কয়েকটি ছবি ফেস বুকে পোস্ট করেন।

অতিশীর আরও দাবি, আমরা আগে দেখতাম গ্রামের সরপঞ্চ মহিলা হলে, নেপথ্যে তার স্বামীই আসলে সব প্রশাসনিক কাজ করে থাকেন। এখানেও দেখছি, সেই একই অবস্থা।

আরও পড়ুন: কংগ্রেসের ন্যাশনাল হেরাল্ড মামলায় সম্পত্তি দখলের নোটিস ইডির

সোশ্যাল মিডিয়া একটি পোস্ট করে ক্ষোভ উগরে দিয়েছেন অতিশী মারলেনা। অতিশীর বক্তব্য, এমএসডি, ডিজেবি, পিডব্লিউডি এবং ডিইউএসআইবি সহ বিভিন্ন বিভাগের ঊর্ধ্বতন কর্মকর্তাদের সঙ্গে একটি বৈঠকে সভাপতিত্ব করছেন। ছবিটি মনোযোগ দিয়ে দেখুন আপনারা। যিনি এই ঊর্ধ্বতন কর্মকর্তাদের সঙ্গে বৈঠক করছেন দিল্লির মুখ্যমন্ত্রী রেখা গুপ্তার স্বামী মনীশ গুপ্তা। অতিশীর তীব্র কটাক্ষ, গ্রামীণ শাসন ব্যবস্থায় একজন নির্বাচিত মহিলা সরপঞ্চের স্বামী প্রায়শই নিয়ম বহির্ভূতভাবে প্রশাসনিক দায়িত্ব গ্রহণ করে থাকেন, এখানেও সেই এক অবস্থা। সেই সময় বলা হত, সরকারি কাজ কিভাবে করতে হয়, গ্রামের মহিলারা জানেন না।

রেখা গুপ্তাকে নিশানা করে অতিশীর প্রশ্ন, উনি কি সরকারি কাজ পরিচালনা করতে জানেন না? সে কারণেই কি দিল্লিতে প্রতিদিন দীর্ঘ বিদ্যুৎ বিভ্রাট হয়। উনি বিদ্যুৎ কোম্পানিকে সামলাতে পারছেন না কেন? অতিশীর প্রশ্ন বেসরকারি স্কুলের বেতন বৃদ্ধি উনি কেন আটকাতে পারছেন না?

सुश्री @AtishiAAP आपकी यह X Post देख कर आश्चर्यचकित हूं की एक महिला होते हुए आपने – अपने खुद के परिश्रम से जन सेवा के संकल्प के साथ डूसू छात्रसंघ सचिव से लेकर दिल्ली के मुख्य मंत्री पद तक की यात्रा पूर्ण करने वाली श्रीमती @gupta_rekha जी के प्रति अपमान जनक कटाक्ष किया है।

रेखा… https://t.co/hHd5Gd1WM8 pic.twitter.com/BhvX0YrKch

— Virendraa Sachdeva (@Virend_Sachdeva) April 12, 2025

অতিশীর পাল্টা জবাব দেয় বিজেপি। রেখা গুপ্তার হয়ে বিজেপির বীরেন্দ্র সচদেবা বলেন, অতিশী আপনি নিজে একজন মহিলা হয়ে কীভাবে অপর একজন মহিলাকে অপমান করছেন?

রেখা গুপ্তা দিল্লি ইউনিভার্সিটির ছাত্র ইউনিয়ন থেকে দিল্লির মুখ্যমন্ত্রী হয়েছেন। তাঁকে তাঁর স্বামীর সমর্থন করা অবৈধ বা অনৈতিক নয়। সচদেবার আরও বক্তব্য, প্রাক্তন মুখ্যমন্ত্রী অরবিন্দ কেজরিওয়াল যখন জেলে ছিলেন, তখন তার স্ত্রী সুনীতা মুখ্যমন্ত্রীর কার্যালয় থেকে জনসাধারণের উদ্দেশে ভাষণ দেন। তাহলে এই বিষয়টিকে কিভাবে দেখবেন আপনি?